Broj: 10-230/21

Datum: 11.3.2021.godine

Na osnovu  člana 57. stav (1) Zakona o osnovnom  odgoju i obrazovanju Kantona Sarajevo („Službene novine Kantona Sarajevo br: 23/17, 33/17, 30/19, 34/20 “), direktor Javne ustanove Osnovna škola  „Silvije Strahimir Kranjčević” Sarajevo,  objavljuje

**P O Z I V**

**ZA UPIS DJECE U PRVI RAZRED OSNOVNE ŠKOLE ZA ŠKOLSKU 2021/2022. GODINU**

**I** - Upis djece u I razred osnovne škole vršit će se u **APRILU**, u terminu **od 1.4. do 30.4.2021.** **godine.**

U izuzetnim opravdanim slučajevima upis djece će se obaviti i u augustu te se pozivaju roditelji/staratelji da djecu prijave za upis u aprilskom roku, a samo **izuzetno**, uz opravdane razloge mogu se prijaviti u **augustu**.

**II** - **U prvi razred školske 2021/2022. godine će se upisati  djeca koja do 1.3.2021. godine imaju navršenih 5 i po godina života.**

Škola može omogućiti upis i djetetu mlađem od utvrđene starosne dobi za početak obaveznog odgoja i obrazovanja, uz pismeni zahtjev roditelja/staratelja djeteta i ako škola, nakon što razmotri preporuke Komisije za upis učenika u prvi razred, bude sigurna da je to u najboljem interesu djeteta.

Upis djeteta mlađeg od utvrđene starosne dobi može se izvršiti samo ako dijete do kraja kalendarske godine puni šest godina života.

**III - Školsko područje Javne ustanove Osnovna škola „Silvije Strahimir Kranjčević“ Sarajevo  obuhvata sljedeće ulice:** Armaganuša, Buka, Dola, Kevrin potok, Kovačeva, Ludviga Kube, Mejtaš, Tina Ujevića , Abdića , Bulbulina, Curak, Džemila Krvavca, Hadžihajdareva, Hadžisulejmanova, Ivana Cankara, Mehmed - paše Sokolovića, Nikole Kašikovića, Pehlivanuša, Sarač Ismailova, Sepetarevac, Tijesna, Dalmatinska, Kaptol , Mehmeda Spahe, Čekaluša od broja 1 do broja 27 i od broja 2 do broja 38.

**U skladu sa članom 54. stav 6. Zakona o osnovnom odgoju  i obrazovanju, po zahtjevu roditelja, Škola  može upisati  i učenike  koji ne pripadaju  navedenom  školskom području u skladu sa raspoloživim prostornim i kadrovskim kapacitetima uz obavezu poštivanja Pedagoških standarda i normativa za osnovnu školu (“Službene novine Kantona Sarajevo”, broj 30/18).**

**IV – Za upis djece u prvi razred školske 2021/2022. godine potrebno je da roditelj/staratelj djeteta popuni obrazac “Prijava za upis djeteta u prvi razred 2021/2022. godine” te popunjeni obrazac dostavi na e-mail adresu Škole: osssk@bih.net.ba ili putem pošte na adresu: Mehmed-paše Sokolovića br.2, 71000 Sarajevo.**

**V- Dokumentaciju za upis djece u prvi razred osnovne škole roditelji/staratelji dužni su dostaviti po okončanju** stanja prirodne i druge nasreće zbog opasnosti od širenja zarazne bolesti uzrokovane koronavirusom (COVID 19) **na adresu Škole.**

Obavezna dokumentacija za upis djece u prvi razred osnovne škole:

##### Izvod iz matične knjige rođenih/original ili ovjerena kopija;

##### Ljekarsko uvjerenje o psihofizičkom stanju djeteta za upis u školu i zdravstvenom statusu s opisom poteškoća;

##### Cerifikat/uvjerenje da  je dijete pohađalo Obavezni  predškolski program  za djecu  u godini  pred polazak u školu koju izdaje  predškolska ustanova;

##### CIPS prijava boravka, kao dokaz o pripadnosti školskom području – na uvid.

##### O terminima dostavljanja navedene dokumentacije i testiranja roditelji/staratelji djece će biti blagovremeno obaviješteni putem internet stranice Škole.

**Sve dodatne informacije možete dobiti na kontakt telefon: 062813838 ili e-mail osssk@bih.net.ba.**

**D I R E K T O R**

Dženita Kurtović

**P R I J A V A**

**ZA UPIS DJETETA U PRVI RAZRED OSNOVNE ŠKOLE ZA ŠKOLSKU 2021/2022. GODINU**

|  |  |
| --- | --- |
| Ime i prezime djeteta |  |
| Datum i mjesto rođenjaJMB |  |
|  |
| Adresa stanovanja (ulica i broj, općina) |  |
| Podaci o roditeljima | Ime, djevojačko prezime i prezime majke | Ime i prezime oca |
|  |  |
| Ime i prezime staratelja djeteta\* |  |
| Kontakt roditelja/staratelja (broj mobitela, e-mail adresa) |  |

 \*samo za djecu koja imaju startelje

Sarajevo, 2021. godine Roditelj/Staratelj

 \_\_\_\_\_\_\_\_\_\_\_\_\_\_\_\_\_\_\_